ນາຍົກໄທລອດພົ້ນຈາກ ການລົງມະຕິບໍ່ໄວ້ວາງໃຈ
ທ່ານອະພິຊິດ ເວດຊາຊີວະ ຊະນະການລົງມະຕິ ບໍ່ໄວ້ວາງໃຈລັດຖະບານ ຂອງສະພາແຫ່ງຊາດ
ນາຍົກລັດຖະມົນຕີໄທໄດ້ລອດພົ້ນ ຈາກການລົງມະຕິບໍ່ໄວ້ ວາງໃຈຢູ່ໃນສະພາແຫ່ງຊາດໃນວັນເສົາມື້ນີ້ທີ່ໄດ້ນຳສະເໜີ ໂດຍສະມາຊິກສະພາພັກຝ່າຍຄ້ານທີ່ກ່າວຫາທ່ານວ່າລ່ວງ ລະເມີດສິດທິມະນຸດນັ້ນ ທ່ານອະພິຊິດ ເວດຊາຊີວະໄດ້ຊະນະການລົງຄະແນນສຽງ ຕາມທີ່ຄາດໝາຍໄວ້ ລຸນຫຼັງທີ່ໄດ້ມີການອະພິປາຍຕຳໜິຕິ ຕຽນຢ່າງເຜັດຮ້ອນ ທີ່ພັກເພື່ອໄທຊຶ່ງເປັນພັກຝ່າຍຄ້ານໄດ້ ຖິ້ມໂທດໃສ່ທ່ານວ່າໃຊ້ອຳນາດໄປໃນທາງທີ່ບໍ່ຖືກຕ້ອງໃນ ລະຫວ່າງການປະຕິບັດງານແບບຮຸນແຮງຂອງພວກທະ ຫານ ໃນເດືອນເມສາ ແລະພຶດສະພາປີ 2010 ທີ່ແນໃສ່ ເພື່ອຂັບໄລ່ພວກເສື້ອແດງ ທີ່ປະທ້ວງຕໍ່ຕ້ານລັດຖະບານຫຼື ນປຊ ອອກໄປຈາກຖະໜົນຫົນທາງໃນບາງກອກ ສະໄໝການດຳລົງຕຳແໜ່ງຂອງທ່ານອະພິຊິດ ຈະສິ້ນ ສຸດລົງໃນເດືອນທັນວາປີນີ້ ແຕ່ທ່ານກ່າວວ່າທ່ານຈະຮຽກ ໃຫ້ມີການເລືອກຕັ້ງກ່ອນກຳນົດໃນກາງເດືອນກໍລະກົດຈະມານີ້